**ZÁPISNICA**

**zo zasadnutia Obecného zastupiteľstva v Abraháme, ktoré sa uskutočnilo**

**dňa 11. augusta 2016 na Obecnom úrade v Abraháme**

**Prítomný:** podľa prezenčnej listiny

 Mgr. Mária Tomovičová – kontrolórka

 Občania obce Abrahám

**Program:** podľa pozvánky, doplnený o bod Správa audítora

 **Zapisovateľ:** Ing. Lukáš Kopáčik

 **Overovatelia zápisnice:**Ing. Jana Takáčová, Peter Čambál

**Priebeh zasadnutia:**

1. **Starosta obce Ing. Igor Németh otvoril zasadnutia Obecného zastupiteľstva, privítal všetkých prítomných a oznámil, že na zasadnutí je prítomných 7 poslancov a zasadnutie je uznášaniaschopné.**

Starosta predložil program zasadnutia, ktorý navrhol doplniť o bod Správa audítora.

***Hlasovanie: za 5 poslancov, proti: 2 poslanci, zdržal: 0 poslancov***

Program bol schválený nasledovne:

1. Otvorenie a schválenie programu zasadnutia
2. Určenie zapisovateľa a overovateľa zápisnice
3. Schválenie návrhovej komisie
4. Kontrola plnenia uznesenia z predchádzajúceho zasadnutia
5. **Správa audítora**
6. Prejednanie a schválenie čerpania rozpočtu za 1. polrok 2016
7. Prejednanie a schválenie zapojenia sa obce do enviroprojektu - multifunkčný stroj
8. Prejednanie a schválenie predaja pozemku par. č. 443/17 v zmysle žiadosti a zámeru
9. Prejednanie a schválenie finančnej dotácie na rekonštrukčné práce na kostole
10. Prejednanie a schválenie zrušenia miestneho národného výboru v obchodnom registry
11. Informácia o uvoľnení bytu v zdravotnom stredisku č. 144
12. Prejednanie a schválenie cezhraničnej spolupráce s obcou zo zahraničia
13. **Interpelácie občanov, organizácií a poslancov**
14. Rôzne
15. Návrh na uznesenie
16. Záver
17. **Starosta určil vyššie uvedeného zapisovateľa a overovateľov zápisnice**
18. **Návrhová komisia bola schválená v zložení**

Predseda: Róbert Hričo, členovia: Marián Vrbovský, Mgr. Jana Hanuliaková

***Hlasovanie: za 7 poslancov, proti: 0 poslancov, zdržal: 0 poslancov***

1. **Kontrola plnenia uznesenia z predchádzajúceho zasadnutia**

Starosta odovzdal kľúče pani Adámkovej pre rodinných príslušníkov od rampy do Abrahámskeho parku.

Starosta dohodol s pánom Zechelom, že príde na obecný úrad vyriešiť pozemkové nezrovnalosti po ukončení svojej práceneschopnosti.

1. **Správa audítora**

OZ berie na vedomie správu audítora prečítanú starostom obce.

1. **Prejednanie čerpania rozpočtu za 1. polrok 2016**

OZ berie na vedomie čerpanie rozpočtu za 1. polrok 2016

**Schválenie úprav príjmov a výdavkov v rozpočte podľa prílohy Finančnej komisie.**

***Hlasovanie: za 7 poslancov, proti: 0 poslancov, zdržal: 0 poslancov***

1. **Prejednanie a schválenie zapojenia sa obce do enviroprojektu - multifunkčný stroj**

Starosta oboznámil poslancov o možnosti zapojenia sa obce do enviroprojektu na zakúpenie multifunkčného stroja. OZ schválilo zapojenie sa obce do enviroprojektu – multifunkčný stroj.

***Hlasovanie: za 7 poslancov, proti: 0 poslancov, zdržal: 0 poslancov***

1. **Prejednanie a schválenie predaja pozemku par. č. 443/17 v zmysle žiadosti a zámeru**

JUDr. Veronika Slišková ( ďalej len „záujemca“ ) predložila žiadosť a zámer o odkúpenie pozemku par. č. 443/17. Po preštudovaní zámeru OZ odporučilo ponechať časť pozemku obci z dôvodu prejazdnosti po obecnom pozemku. Obecný úrad prejedná zmenu so záujemcom a informuje záujemcu o novom vymeraní pozemkov.

Starosta dal hlasovať o ponechaní časti pozemku obci z dôvodu prejazdnosti po obecnom pozemku a novom vymeraní jednotlivých pozemkov.

***Hlasovanie: za 7 poslancov, proti: 0 poslancov, zdržal: 0 poslancov***

1. **Prejednanie a schválenie finančnej dotácie na rekonštrukčné práce na kostole**

Správca farnosti Abrahám požiadal o finančnú dotáciu na rekonštrukčné práce veže Rímskokatolíckeho kostola v Abraháme ( obnova fasády veže kostola, bleskozvod, prenájom lešenia ) v celkovej sume 13 800,- EUR s DPH. OZ predmetnú dotáciu v plnej výške schválilo.

***Hlasovanie: za 7 poslancov, proti: 0 poslancov, zdržal: 0 poslancov***

1. **Prejednanie a schválenie zrušenia miestneho národného výboru v obchodnom registri**

OZ schválilo zrušenie miestneho národného výboru obce Abrahám v obchodnom registri.

***Hlasovanie: za 7 poslancov, proti: 0 poslancov, zdržal: 0 poslancov***

1. **Informácia o uvoľnení bytu v zdravotnom stredisku č. 144**

Starosta obce informoval o uvoľnení bytu na zdravotnom stredisku č. 144. OZ sa dohodlo, že záujemcovia o byt môžu podávať žiadosti do 30.8.2016. Do tohto dátumu bude možné vykonať aj obhliadku bytu.Na najbližšom OZ bude z doručených žiadostí vykonaný výber losovaním. Vybraný záujemca bude povinný najneskôr do 1 roka, respektíve pred nasťahovaním doručiť revíznu správu od elektriky, vody a plynu.

Mgr. Jana Hanuliaková navrhla aby do výberu boli zaradený len občania s trvalým pobytom v Abraháme. Starosta dal o tomto návrhu hlasovať.

***Hlasovanie: za 5 poslancov, proti: 1 poslanec, zdržal: 1 poslanec***

1. **Prejednanie a schválenie cezhraničnej spolupráce s obcou zo zahraničia**

Starosta informoval poslancov o možnosti prihlásenia našej obce do výzvy na cezhraničnú spoluprácu s Maďarskou prihraničnou obcou. Po diskusii dal starosta hlasovať o tomto bode.

***Hlasovanie: za 4 poslanci, proti: 0 poslancov, zdržal: 3 poslanci***

1. **Interpelácie občanov, organizácií a poslancov**
* Bola prerokovaná žiadosť predajne Sovička – kvetinárstvo a darčeková predajňa o prenájom ďalšej miestnosti v budove parc. č. 69/1, súpisné číslo 170. Vyššie uvedenej predajni, vzniknú náklady na rekonštrukcie nebytového priestoru vo výške približne 1224,- EUR ( rozšírenie maloobchodnej predajne – prepojenie s už existujúcou miestnosťou a vybudovanie sociálneho zariadenia, keďže pôvodné sociálne zariadenie musí zostať v užívaní lekárne z dôvodu rozhodnutia o prevádzke lekárnezo Štátnej kontroly lekární ) Nájomné vo výške 50,- EUR s DPH bez energií mesačne sa bude odrátavať od vzniknutých nákladov na rekonštrukciu ( nájomné za prvotne prenajaté priestory zostáva bez zmeny). Podmienkou schválenia je dobudovanie malej kuchynky s umývadlom v spoločenskej miestnosti. Nájomca s touto podmienkou súhlasil.

***Hlasovanie: za 6 poslancov, proti: 1 poslanec, zdržal: 0 poslancov***

* Na základe žiadosti pána Dušana Dobiša, o predĺženie vodovodného potrubia, v celkovej dĺžke

36 m, do nového stavebného obvodu Záhumenice, bolo zadané výberové konanie. Do výberového konania sa zapojilo 5 rôznych firiem a teda sa vyberalo z piatich ponúk. Bola vybraná firma Renstav spol. sr.o, ktorá predložila najnižšiu cenovú kalkuláciu, t.j. 3700,- EUR bez DPH.

***Hlasovanie: za 7 poslancov, proti: 0 poslancov, zdržal: 0 poslancov***

* Starosta informoval o vykonaní revízie chránenej oblasti Háj Abrahámsky park . OZ berie na vedomie túto revíznu správu.

OZ ukladá OcÚ poslať žiadosť na Ministerstvo financií SR o prevod správy Abrahámskeho parku pod obec Abrahám.

* Správkyňa knižnice pani Horváthová informovala o vykonaní revízie knižničného fondu v obecnej knižnici. OZ berie na vedomie túto správu.
* Okresný stavebný úrad a hygiena, na základe podnetu od občanov obce Abrahám, informoval starostu a OZ, o prešetrení zriadenia RC letiska.
* Poslankyňa pani Mgr. Jana Hanuliaková žiadala o uverejňovanie každej zápisnice v obecných novinách,zaraďovanie podstatných informácii do zápisnice, zvýšiť informovanosť, aby stroje z detského ihriska, ktoré patria k obecnému múzeu boli premiestnené na miesta, kde sa k nim nedostanú deti. Upozornila na to, aby sa detské ihrisko otváralo až po splnení všetkých podmienok otvorenia, zároveň navrhla aby sa vždy pred otvorením uskutočnila brigáda mamičiek na detskom ihrisku aby sa dalo ihrisko do požadovaného stavu.
* Poslanec pán Marián Vrbovský sa aktívne zaujímal o stav kroniky obce Abrahám. Informoval o vypálených žiarovkách verejného osvetlenia vo viacerých častiach obce. Žiadal aby sa zasielala odpoveď pisateľovi prečo nie je možné zverejniť jeho článok v novinách alebo na webovej stránke.
1. **Rôzne**
* Starosta obce informoval o zapojenie obce do výzvy na zateplenie kultúrneho domu cez Envirofond.
* Starosta informoval o možnosti zakúpenia chladiaceho zariadenia na cintorín. OZ navrhlo najprv skontrolovať pôvodný katafalk ktorý tam je umiestnený a potom sa rozhodne, či je potrebné zakúpiť chladiace zariadenie pre jedného alebo dvoch nebožtíkov.
* Starosta obce predložil internú smernicu o používaní kamerového systému. Smernica bola v predstihu zaslaná poslancom OZ na preštudovanie. Starosta obce dal hlasovať o schválení tejto smernice, vrátane doplnkov a pripomienok ktoré prednieslo OZ.

***Hlasovanie: za 5 poslancov, proti: 2 poslanci, zdržal: 0 poslancov***

Starosta na záver poďakoval poslancom za účasť na zasadnutí. Zasadnutie poslancov OZ ukončil.

**UZNESENIE**

**zo zasadnutia Obecného zastupiteľstva v Abraháme, ktoré sa uskutočnilo**

**dňa 11. augusta 2016 na Obecnom úrade v Abraháme**

**A.**

**Obecné zastupiteľstvo berie na vedomie**

1. Správu audítora.
2. Čerpanie rozpočtu za 1. polrok 2016.
3. Revíznu správu chránenej oblasti Háj Abrahámsky park.
4. Správu o vykonaní revízie knižničného fondu v obecnej knižnice Abrahám.

**B.**

**Obecné zastupiteľstvo schvaľuje**

1. Program zasadnutia Obecného zastupiteľstva so zmenami a doplnkami. Do programu sa vkladá bod 5.) Správa audítora a pôvodný bod 5.) sa presúva na bod 13.).
2. Návrhovú komisiu v zložení: Róbert Hričo, Marián Vrbovský, Mgr. Jana Hanuliaková
3. Úpravy príjmov a výdavkov v rozpočte podľa prílohy Finančnej komisie.
4. Zapojenia obce do enviroprojektu – multifunkčný stroj.
5. Ponechanie časti pozemku obci z pozemku par. č. 443/17 z dôvodu prejazdnosti po obecnom pozemku a nové vymeranie jednotlivých pozemkov.
6. Dotáciu na rekonštrukčné práce na Rímskokatolíckom kostole v Abraháme vo výške

13 800 ,- EUR s DPH.

1. Zrušenie miestneho národného výboru obce Abrahám v obchodnom registri.
2. Návrh Mgr. Jany Hanuliakovej aby do výberu o uvoľnený byt na zdravotnom stredisku č. 144 boli zaradený len občania s trvalým pobytom v Abraháme.
3. Zapojenie sa do výzvy o cezhraničnú spoluprácu s Maďarskou prihraničnou obcou.
4. Žiadosť o prenájom ďalšej miestnosti pre predajňu Sovička – kvetinárstvo a darčeková predajňa za podmienok uvedených v zápisnici zo zasadnutia OZ, ktoré sa uskutočnilo dňa 11. augusta 2016.
5. Predĺženie vodovodného potrubia v celkovej dĺžke 36 m do nového stavebného obvodu Záhumenice firmou Renstav spol. s r.o. v sume 3700 ,- EUR bez DPH.
6. Internú smernicu o používaní kamerového systému vrátane doplnkov a pripomienok ktoré prednieslo OZ. (keďže sa jedná o internú smernicu táto nie je prílohou tohto uznesenia)

**C.**

**Obecné zastupiteľstvo ukladá**

1. OcÚ zaslať žiadosť na Ministerstvo financií SR o prevod správy Abrahámskeho parku pod obec Abrahám.

Prílohy k uzneseniu a zápisnici:

* Hlasovanie poslancov na zasadnutí Obecného zastupiteľstva
* Správa Finančnej komisie k úpravám príjmov a výdavkov v rozpočte
* Správa audítora.

Zapísal: Ing. Lukáš Kopáčik

Overovatelia zápisnice: Ing. Jana Takáčová

 Peter Čambál

**Ing. Igor Németh, starosta obce Abrahám**

Hlasovanie poslancov na obecnom zastupiteľstva dňa 11. augusta 2016

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Návrh, uznesenie | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
| Mgr. Jana Hanuliaková | **P** | **Z** | **Z** | **Z** | **Z** | **Z** | **Z** | **Z** | **ZD** | **Z** | **Z** | **P** | **Z** |
| Milan Janík | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** |
| Peter Čambál | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** | **Z** |
| Ing. Lukáš Kopáčik | **Z** | **Z** | **Z** | **Z** | **Z** | **Z** | **Z** | **P** | **Z** | **Z** | **Z** | **Z** | **Z** |
| Róbert Hričo | **Z** | **Z** | **Z** | **Z** | **Z** | **Z** | **Z** | **Z** | **ZD** | **Z** | **Z** | **Z** | **Z** |
| Ing. Jana Takáčová | **Z** | **Z** | **Z** | **Z** | **Z** | **Z** | **Z** | **ZD** | **Z** | **Z** | **Z** | **Z** | **Z** |
| Marián Vrbovský | **P** | **Z** | **Z** | **Z** | **Z** | **Z** | **Z** | **Z** | **ZD** | **P** | **Z** | **P** | **Z** |
| Spolu | Za | **5** | **7** | **7** | **7** | **7** | **7** | **7** | **5** | **4** | **7** | **7** | **5** | **7** |
| Proti | **2** | **0** | **0** | **0** | **0** | **0** | **0** | **1** | **0** | **0** | **0** | **2** | **0** |
| Zdržal sa | **0** | **0** | **0** | **0** | **0** | **0** | **0** | **1** | **3** | **0** | **0** | **0** | **0** |

|  |  |
| --- | --- |
| číslo | Obsah hlasovania |
| 1 | Program zasadnutia Obecného zastupiteľstva so zmenami a doplnkami. |
| 2 | Návrhová komisia v zložení: Róbert Hričo, Marián Vrbovský, Mgr. Jana Hanuliaková. |
| 3 | Úpravy príjmov a výdavkov v rozpočte podľa prílohy Finančnej komisie. |
| 4 | Zapojenia obce do enviroprojektu – multifunkčný stroj. |
| 5 | Ponechanie časti pozemku obci z pozemku par. č. 443/17 z dôvodu prejazdnosti po obecnom pozemku a nové vymeranie jednotlivých pozemkov. |
| 6 | Dotáciu na rekonštrukčné práce na Rímskokatolíckom kostole v Abraháme vo výške 13 800 ,- EUR s DPH. |
| 7 | Zrušenie miestneho národného výboru obce Abrahám v obchodnom registri. |
| 8 | Návrh Mgr. Jany Hanuliakovej aby do výberu o uvoľnený byt na zdravotnom stredisku č. 144 boli zaradený len občania s trvalým pobytom v Abraháme. |
| 9 | Zapojenie sa do výzvy o cezhraničnú spoluprácu s Maďarskou prihraničnou obcou. |
| 10 | Žiadosť o prenájom ďalšej miestnosti pre predajňu Sovička – kvetinárstvo a darčeková predajňa za podmienok uvedených v zápisnici zo zasadnutia OZ, ktoré sa uskutočnilo dňa 11. augusta 2016. |
| 11 | Predĺženie vodovodného potrubia v celkovej dĺžke 36 m do nového stavebného obvodu Záhumenice firmou Renstav spol. s r.o. v sume 3700 ,- EUR bez DPH. |
| 12 | Internú smernicu o používaní kamerového systému vrátane doplnkov a pripomienok ktoré prednieslo OZ. (keďže sa jedná o internú smernicu táto nie je prílohou tohto uznesenia) |
| 13 | Uznesenie. |

Zapísal: Ing Lukáš Kopáčik